b'\n_START_ARTICLE_\nTo so gadi\n_START_SECTION_\nVsebina\n_START_PARAGRAPH_\nV ljubljanskem predmestju \xc5\xbeivi v ve\xc4\x8dstanovanjski hi\xc5\xa1i \xc5\xa0vabi\xc4\x8deva 15 ovdoveli voznik mestnega avtobusa \xc5\xa0tebe s svojimi petimi odra\xc5\xa1\xc4\x8dajo\xc4\x8dimi sinovi. Dru\xc5\xbeini gospodinji prijazna Rozi, ki jo fantje s svojimi vragolijami velikokrat razjezijo. Tudi ve\xc4\x8dina sosedov ni navdu\xc5\xa1ena nad potegav\xc5\xa1\xc4\x8dinami, ki si jih razposajeni fantje privo\xc5\xa1\xc4\x8dijo. Imenujejo jih kar gadi. _NEWLINE_Rozi ima fante sicer rada, toda nekega dne svojo gro\xc5\xbenjo, da jih bo zapustila, tudi uresni\xc4\x8di. Dru\xc5\xbeina bi ostala sama, \xc4\x8de ne bi z vasi pri\xc5\xa1la v mesto Rozina ne\xc4\x8dakinja Meri, ki ji \xc5\xa0tebe za\xc4\x8dasno nudi streho nad glavo, dokler si ne najde zaposlitve. \xc4\x8ceprav v primerjavi z Rozi Meri ni najbolj ve\xc5\xa1\xc4\x8da gospodinjskih opravil, pa postopoma zme\xc5\xa1a glavo vsem \xc5\xa0tebetovim sinovom, zanjo se zanima celo \xc5\xa0tebetov sodelavec Toni, s katerim postaneta par._NEWLINE_Meri medtem skrivnostno vsako popoldne nekam odhaja; izka\xc5\xbee se, da je opravila izpit za voznico mestnega avtobusa. V tem se k svojim fantom vrne tudi Rozi, ki je tudi zelo ponosna na svojo ne\xc4\x8dakinjo.'